IMISLab/GreekWikipedia huggingface dataset:
Αντρέα Παλλάντιο

Ο Αντρέα Παλλάντιο (Andrea Palladio, 30 Νοεμβρίου 1508 - 19 Αυγούστου 1580), γεννημένος ως Αντρέα ντι Πιέτρο ντελλά Γκόντολα, ήταν Ιταλός αρχιτέκτονας της Αναγέννησης. Το όνομα Παλλάντιο από το Παλλάδα του δόθηκε από τον λόγιο και ποιητή Τζιαν Τζιόρτζιο Τρισσίνο, εργοδότη του.

 Ένα από τα σημαντικότερα κτήρια του Παλλάντιο είναι η Βίλλα Κάπρα, επίσης γνωστή ως Ροτόντα. Ο Παλλάντιο σχεδίασε επίσης στη Βιτσέντσα τη Βασιλική και τη Villa Foscari κοντά στη Βενετία. Περί το 1560 άρχισε να εργάζεται σε θρησκευτικά κτήρια στη Βενετία. Έργο του είναι επίσης η Βασιλική του Σαν Τζιόρτζιο Μαγγιόρε (= Αγίου Γεωργίου του Πρεσβυτέρου). Οδηγός των κλασικών ερειπίων της Ρώμης I Quattro Libri dell' Architettura, (Τα τέσσερα Βιβλία της Αρχιτεκτονικής). Ο Παλλάντιο και η Βρετανία (Αγγλικά) Ο Παλλάντιο και η Βένετο (Αγγλικά) Το κέντρο και μουσείο Παλλάντιο στη Βιτσέντσα (Αγγλικά) (Ιταλικά) Κέντρο μελετών Παλλάντιο στην Αμερική, Inc. Palladio's Italian Villas Quincentenary of Andrea Palladio's birth – Celebration Committee Describes a major exhibition touring venues in Italy, the United Kingdom, and the United States Official Website of the 500 Years Exhibition in Vicenza – Italy (2008) (Αγγλικά) (Ιταλικά) Andrea Palladio on Empty Canon Andrea Palladio: His Life and Legacy, at the Royal Academy, review, The Telegraph, 2 February 2009 David Linley on the influence of Andrea Palladio How I Spent A Few Days in Palladio's World, The Wall Street Journal, 3 March 2009 All He Surveyed, Paul Goldberger, The New Yorker, 30 March 2009 Principles of Palladio's Architecture: II, Journal of the Warburg and Courtauld Institutes, 1945 Nature and Antiquity in the Work of Andrea Palladio, Journal of the Society of Architectural Historians, September 2000 Digital images of 1721 and 1742 edition of The architecture of A. Palladio Quattro libri dell'architettura Από τις Συλλογές στη Βιβλιοθήκη του Κονγκρέσου
Νταρνέλ Ρόμπινσον

Ο Νταρνέλ Ρόμπινσον (Darnell Lamont Robinson, 30 Μαΐου 1974), γεννημένος στο Όουκλαντ της Καλιφόρνια, είναι πρώην επαγγελματίας καλαθοσφαιριστής. Έχει ύψος 2,09 μέτρα και αγωνιζόταν στη θέση του σέντερ.

 Ο Ρόμπινσον ξεκίνησε την καριέρα του αγωνιζόμενος για τους Ρέιζορμπακς του πανεπιστημίου του Αρκάνσας, όπου έπαιξε σε 84 αγώνες με μέσους όρους 8,3 πόντων και 4,8 ριμπάουντ, σε σύνολο τριών ετών. Καλύτερη του σεζόν υπήρξε το 1995-96, όταν και πέτυχε 12,7 πόντους και 7,0 ριμπάουντ σε είκοσι παιχνίδια.Επιλέχθηκε στην 29η θέση του ντραφτ του ΝΒΑ από τους Ντάλας Μάβερικς και λίγο αργότερα μεταγράφηκε στους Φιλαδέλφεια 76ερς, χωρίς να αγωνιστεί ποτέ στο αμερικάνικο πρωτάθλημα.Το καλοκαίρι του 1996, υπέγραψε στην Παλακανέστρο Τριέστε παίζοντας 22 αγώνες με μέσους όρους 14,5 πόντων και 8,1 ριμπάουντ. Ακολούθησε ένα σύντομο πέρασμα από το Πουέρτο Ρίκο και από το 1997 ως το 1999, ο Ρόμπινσον αγωνίστηκε στην ομάδα του Απόλλωνα Πατρών. Αφού μεταγράφηκε στην Ρασίνγκ Παρί το 1999, επέστρεψε στην Ελλάδα για να φορέσει την φανέλα του Άρη για δέκα αγώνες με μέσους όρους 12,5 πόντων και 10,2 ριμπάουντ, πριν αντικατασταθεί από τον Τζο Αρλάουσκας. Darnell Robinson Player Profile, Arkansas, NCAA Stats Darnell Robinson Basketball Player Profile
The Legend of Spyro: Dawn of the Dragon

Το The Legend of Spyro: Dawn of the Dragon είναι το τρίτο και τελευταίο παιχνίδι της σειράς The Legend of Spyro. Ο αρχικός του τίτλος ήταν The Legend of Spyro: The Darkest Hour. Κυκλοφόρησε τον ίδιο μήνα με τα δύο προηγούμενα παιχνίδια της τριλογίας. Παρ' όλο που η Krome Studios ανέπτυξε τα προηγούμενα παιχνίδια, αυτό το παιχνίδι αναπτύχθηκε από την Etranges Libellules και την Tantalus Media, η οποία ανέπτυξε την έκδοση του DS.

 Πρόκειται για το πρώτο παιχνίδι Spyro που επιτρέπει στον παίκτη να πετάξει όποτε θέλει (free-fly mode). Το παιχνίδι επίσης περιέχει co-op με την Cynder, όπου ο παίκτης μπορεί να παίξει είτε με Spyro είτε με Cynder. Τα επίπεδα εδώ είναι αρκετά μεγαλύτερα από τα δύο προηγούμενα παιχνίδια και υπάρχουν μεγάλες περιοχές για εξερεύνηση. Στα δυο προηγούμενα παιχνίδια ο Spyro έπρεπε να ταξιδέψει σε κάθε επίπεδο με γραμμικό τρόπο και να νικήσει τους εχθρούς. Το παιχνίδι αυτό χαρίζει περισσότερη ελευθερία στον παίκτη διότι έχει μεγάλα επίπεδα για να εξερευνήσει καθώς και αντικείμενα που πρέπει να συλλέξει. Ο Spyro έχει την ανάσα φωτιάς, ηλεκτρισμού, πάγου και Γης και η Cynder δηλητήριο, φόβο, αέρα και σκιά. Λόγω ότι το παιχνίδι αναπτύχθηκε από διαφορετική εταιρεία από τα δυο προηγούμενα, ο Spyro και η Cynder έχουν υποβληθεί σε κάποιες μικροαλλαγές που τους κάνουν να δείχνουν μεγαλύτερους και γηραιότερους. Μετά από τρία χρόνια φυλάκισης σε έναν κρύσταλλο, ο Spyro και η Cynder ξυπνούν και προσπαθούν να σταματήσουν τον αφέντη του σκότους, τον Malefor από το να καταστρέψει τον κόσμο. Ελάιτζα Γουντ στο ρόλο του Spyro Χριστίνα Ρικκη στο ρόλο της Cynder Γουάιν Μπράντυ στο ρόλο του Sparx Γκάρι Όλντμαν στο ρόλο του Ιγναιτης Μαρκ Χάμιλλ στο ρόλο του Malefor Μπλαιρ Άντεργουντ στο ρόλου του Κοντέρ Φρεδ Τατασκιώρη στο ρόλου του Μεατόω Κέβιν Μάικλ Ρίτσαρντσον στο ρόλο του Τερράτορ / Ερημίτης / Χιεφ Προβλύς Κορευ Μπάρτον στο ρόλο του Βόλτηερ / Μέισον Τζεφ Μπένετ στο ρόλο του Κύριλλος Μάρτιν Τζάρβις στο ρόλο το Χρονικλέρ Συνολικά, το παιχνίδι έλαβε γενικά μικτές κριτικές μετά την κυκλοφορία του, κερδίζοντας μια μέση βαθμολογία 62% στο Metacritic. Ο Matt Casamassina του IGN έδωσε στο παιχνίδι ένα 7.3 και είπε ότι "Δεν υπάρχει καμία νέα γενιά και το παιχνίδι δεν αισθάνεται φρέσκο, αλλά οι βασικές αρχές είναι υγιής και η παρουσίαση καλύτερη από ότι θα περιμένατε". Το Gamezone του έδωσε ένα 8.5 επαινώντας το θαυμάσιο soundtrack και τις φωνές αλλά κριτικάροντας το multi-player χαρακτηρίζοντας το "περιττό και για λόγους ενθουσιασμού" και ότι τα γραφικά ότι είναι τόσο φωτεινά που τυφλώνουν. Ήταν υποψήφιο για καλύτερες φωνές για το Wii από το IGN. The Legend of Spyro: Dawn of the Dragon στο IMDb The Legend of Spyro: Dawn of the Dragon στο darkspyro.net The Legend of Spyro: Dawn of the Dragon στο Spyro Wiki
The Scorpion King 3: Μάχη για την λύτρωση

Η ταινία The Scorpion King 3: Μάχη για την λύτρωση (ελληνικά: Ο Σκορπιός Βασιλιάς 3: Μάχη Για την Λύτρωση) είναι μια αμερικάνικη ταινία του 2012 πού κυκλοφόρησε απευθείας σε DVD στις 17 Ιανουαρίου 2012. Η ταινία αποτελεί χρονικά συνέχεια του Σκορπιού Βασιλια, ωστόσο όπως και Ο Σκορπιός Βασιλιάς, είναι προοίμιο της σειράς ταινιών Η Μούμια. Η ταινία σκηνοθετήθηκε από τον Ροέλ Ρεΐνε και με πρωταγωνιστές τους Βίκτωρ Γουέμπστερ, Ρον Πέρλμαν, Μπίλι Ζεΐν και Ντέιβ Μπατίστα.Ο Στίβεν Σόμερς επιστρέφει στο πόστο του εκτελεστικού παραγωγού αυτήν την φορά.

 Από την εποχή όπου ανέβηκε στην εξουσία το βασίλειο του Ματθαίου έχει πέσει. Τώρα πια ο ίδιος έχει γίνει ένας δολοφόνος για πληρωμή. Μια μέρα προσλαμβάνεται από έναν βασιλιά με στόχο να προστατέψει ένα βασίλειο από έναν κακό τύραννο και τα φαντάσματα πολεμιστές του, έτσι ώστε να του δοθεί του Ματθαίου η ευκαιρία να ανακτήσει την δύναμη,την εξουσία και την δόξα που κάποτε ήξερε. Βίκτωρ Γουέμπστερ ως ο Ματθαίος, ο Σκορπιός Βασιλάς Μπόστν Κρίστοφερ ως ο Ολάφ Τεμιουέρα Μορίσον ως ο Βασιλιάς Ραμούσαν Κρύσταλ Βι ως η Πριγκίπισσα Σίλντα Σελίνα Λο ως ο Τσουκαΐ Κίμπο Σλαΐς ως ο Ζουλούθ Κόμπο (πιστώνεται ως Κέβιν Κίμπο Σλαΐς Φέργκιουσον) Ντέιβ Μπατίστα ως ο Αγκροαμέλ Μπίλι Ζεΐν ως ο Βασιλιάς Τάλος Ρον Πέρλμαν ως ο Όρος Horus Μπράντον Κόεν ως ο Σαλίμ Κέλυ Χου ως η Κασσάνδρα (εμφανίζεται σε αναδρομές στο παρελθόν μόνο, απίστωτη) Επίσημος ιστότοπος Ο Σκορπιός Βασιλιάς 3: Μάχη Για την Λύτρωση στο Internet Movie Database
Μαρίνα Μπερλουσκόνι

Η Μαρίνα Μπερλουσκόνι (ιταλικά: Maria Elvira Berlusconi), (Μιλάνο, 10 Αυγούστου 1966) είναι Ιταλίδα επιχειρηματίας, πρόεδρος της Fininvest και του εκδοτικού οίκου Mondadori Editore. Είναι η μεγαλύτερη κόρη του Ιταλού επιχειρηματία και πολιτικού Σίλβιο Μπερλουσκόνι.

 Η Μαρίνα είναι κόρη του Σίλβιο Μπερλουσκόνι από τον πρώτο του γάμο με την Κάρλα Λουκία Ντάλ Όγκλιο και είναι η αδελφή του επιχειρηματία Πιέρ Σίλβιο Μπερλουσκόνι. Μετά από τις σπουδές της, εργάστηκε σε διάφορες θέσεις στις επιχειρήσεις των μέσων ενημέρωσης του πατέρα της στην Ιταλία. Μπήκε στο διοικητικό συμβούλιο της Fininvest το 1994 μαζί με τον αδελφό της Πιέρ Σίλβιο. Το 1995 συμμετείχε στα εγκαίνια του του ισπανικού σταθμού Telecinco. Το 1996 έγινε αναπληρωτής πρόεδρος της Fininvest και πρόεδρος του διοικητικού συμβουλίου το 2005. Είναι επίσης πρόεδρος της εκδοτικής εταιρείας της Ιταλίας Mondadori και πρόεδρος του επενδυτικού σκέλους της Fininvest. Το 2011, η Μαρίνα Μπερλουσκόνι είχε δηλώσει ότι ποτέ δεν σκέφτηκε να εισέλθει στην πολιτική. Το 2014, δήλωσε ότι μπορεί αυτό τελικά να συμβεί. Τον Δεκέμβριο του 2008, η Μαρίνα Μπερλουσκόνι παντρεύτηκε τον Μαουρίτσιο Βανάντια, πρώην χορευτή της Σκάλας του Μιλάνου και μαζί απέκτησαν δύο παιδιά. Το 2007, το Αμερικανικό περιοδικό Forbes την επελέξε στην 33η θέση της πιο ισχυρής γυναίκας στον κόσμο.
Οράτιο Φρέντερικ Φίλιπς

Ο Οράτιο Φρέντερικ Φίλιπς (αγγλικά: Horatio Frederick Phillips‎, 1845 στο Στρέτεμ του Σάρεϊ – 1924) ήταν Άγγλος πρωτοπόρος της αεροπορίας. Έγινε γνωστός για την κατασκευή ιπτάμενων μηχανών με πολλαπλές πτέρυγες (πολυπλάνα) με περισσότερες ανυψωτικές επιφάνειες από ότι στα σύγχρονα αεροσκάφη. Ωστόσο η σημαντικότερη συμβολή του στην αεροναυτική ήταν το έργο του στον σχεδιασμό αεροτομών.

 Ο Φίλιπς δημιούργησε μία αεροδυναμική σήραγγα στην οποία μελέτησε διάφορα σχέδια αεροτομών με σκοπό τη δημιουργία άντωσης. Η σήραγγα είχε ασυνήθιστο σχεδιασμό μιας και η ροή του αερίου γινόταν με ατμό και όχι αέρα.Το 1884 είχε τη δυνατότητα να κατοχυρώσει το πρώτο του δίπλωμα ευρεσιτεχνίας, ενώ ακολούθησαν και άλλα. Απέδειξε την ισχύ της ιδέας του Τζορτζ Κέιλι, η οποία ανέφερε πως αν η άνω επιφάνεια είχε μεγαλύτερη καμπυλότητα τότε η κάτω επιταχύνει την άνω ροή του αέρα, μειώνοντας την πίεση πάνω από την πτέρυγα δημιουργώντας άντωση. Ο Φίλιπς θεωρούσε πως οι πολλαπλές πτέρυγες με διάταξη «περσίδων» είχαν πολλά πλεονεκτήματα. Η Ιπτάμενη Μηχανή του 1893 διέθετε 50 ανυψωτικές επιφάνειες και χρησιμοποίησε τις κατοχυρωμένες «αεροτομές διπλής επιφάνειας» με τέτοιο τρόπο ώστε να δημιουργήσει αναλογία 1:152, παρέχοντας μεγάλη άντωση θυσιάζοντας τη σταθερότητα. Ως δοκιμαστικό όχημα, δεν σχεδιάστηκε ως επανδρωμένο, αλλά χρησιμοποιήθηκε για τη δοκιμή της ανυψωτικής δυνατότητάς του. Το μέγιστο φορτίο του ήταν περίπου 181 κιλά. Το Πολυπλάνο του 1904 ήταν μία εξέλιξη του δοκιμαστικού οχήματος του 1893 με διάταξη τέτοια ώστε να έχει έναν επιβάτη/κυβερνήτη. Διέθετε 21 πτέρυγες και μία ουρά για σταθερότητα, αλλά δεν κατάφερε να πραγματοποιήσει σταθερή πτήση. Η καλύτερή του επίδοση ήταν τα 15 μέτρα. Ένα ειδικά κατασκευασμένο αντίγραφο της μηχανής του 1904 εμφανίζεται στις αρχικές σκηνές της ταινίας του 1965 Those Magnificent Men in their Flying Machines.Το Πολυπλάνο του 1907, το οποίο διέθετε 200 διακριτές αεροτομές και τροφοδοτούνταν από κινητήρα ισχύος 22 ίππων, ο οποίος κινούσε έναν έλικα διαμέτρου 2 μέτρων, κατάφερε να πετάξει για 152 μέτρα στις 6 Απριλίου 1907. Επρόκειτο για την πρώτη πτήση αυτού του είδους στην Αγγλία, αν και η πρώτη πτήση από τους αδελφούς Ράιτ προηγήθηκε κατά αρκετά χρόνια.Αν και επιτυχημένο, το μοντέλο του 1907 είχε κακές επιδόσεις σε σύγκριση με τους πλέον συμβατικούς σύγχρονους τύπους. Αυτό είχε ως συνέπεια ο Φίλιπς να διακόψει την ενασχόλησή του με την επανδρωμένη πτήση.
Το Κυνήγι του Κλέφτη

Η ταινία Το κυνήγι του κλέφτη (Πρωτότυπος Τίτλος To Catch A Thief) είναι ρομαντικό θρίλερ παραγωγής 1955, σε σκηνοθεσία Άλφρεντ Χίτσκοκ. Πρωταγωνιστές της ταινίας είναι ο Κάρι Γκραντ και η Γκρέις Κέλι, ενώ το σενάριο της ταινίας που έγραψε ο Τζον Μάικλ Χέιζ αποτελεί ελεύθερη μεταφορά του ομώνυμου μυθιστορήματος του Ντέιβιντ Ντοντζ. Η ταινία έλαβε 3 υποψηφιότητες για Όσκαρ και βραβεύτηκε με όσκαρ φωτογραφίας σε έγχρωμη ταινία.

 Ο Αμερικανός Τζον Ρόμπι (Κάρι Γκραντ) είναι ένας πρώην κλέφτης κοσμημάτων που ζει ήρεμα στη γαλλική ριβιέρα. Η ηρεμία του διακόπτεται όμως, όταν κάποιος ξεκινάει μια σειρά ληστειών κοσμημάτων χρησιμοποιώντας όλα τα κόλπα που χρησιμοποιούσε ο Τζον την περίοδο της δράσης του. Η αστυνομία του Μόντε Κάρλο υποπτεύεται τον Τζον κι εκείνος πρέπει να αποδείξει την αθωώτητά του ανακαλύπτοντας ο ίδιος την ταυτότητα του πραγματικού ενόχου. Ένα από τα μελλοντικά θύματα του ληστή είναι η ζάπλουτη Τζέσι Στίβενς (Τζόις Ρόις Λάντις) που επισκέπτεται τη γαλλική ακτή με τη συνοδεία της κόρης της, Φράνσις (Γκρέις Κέλι), ψάχνοντας για τον κατάλληλο γαμπρό για εκείνην. Ο Τζον συναντάει τις δυο γυναίκες και ερωτεύεται την Φράνσις. Η ερωτική τους έλξη συνοδεύεται από την έκρηξη πυροτεχνημάτων, ενώ ο κλέφτης συνεχίζει να δρα ανενόχλητος. Η ταινία αποτελεί την πρώτη, από τις πέντε, ταινία του μετρ του σασπένς η οποία γυρίστηκε σε Vistavision. Στο πρωτότυπο σενάριο, ο Μπερτράνι δέχεται τη σύλληψή του για την οργάνωση των εγκλημάτων, ενώ η Ντανιέλ κι ο Τζον συγχωρούν ο ένας τον άλλο. Η Ντανιέλ τίθεται υπό επίβλεψη ενώ η αστυνομία αθωώνει τον Τζον. Παρά το γεγονός ότι ο Χέιζ προσπάθησε να διατηρήσει το σενάριο του χωρίς αλλαγές, ο Χίτσκοκ έκλεισε την ταινία μετά την απόδειξη της αθωότητας του Τζον. Η ταινία ήταν η τελευταία ταινία που η Γκρέις Κέλι γύρισε για λογαριασμό του Χίτσκοκ, καθώς η ηθοποιός παντρεύτηκε τον πρίγκιπα Ρενιέ Γ΄ του Μονακό. Χρόνια αργότερα ο Χίτσκοκ προσπάθησε να αναθέσει στην πριγκίπισσα Γκρέις τον πρωταγωνιστικό ρόλο στην ταινία Μάρνι (Marnie, 1964), αλλά η Κέλι αναγκάστηκε να αρνηθεί καθώς οι πολίτες του Μονακό αντέδρασαν αρνητικά στην ιδέα του να συμμετάσχει σε άλλη ταινία. Η Τζόις Ρόις Λάντις που υποδύεται τη μητέρα της Γκρέις Κέλι και μελλοντική του πεθερά στην ταινία, επρόκειτο να ερμηνεύσει τον ρόλο της μητέρας του Γκραντ στην ταινία Στη σκιά των τεσσάρων γιγάντων (North By Northwest, 1959). Η Λάντις ήταν νεώτερη του Γκραντ. Η ταινία έλαβε τρεις υποψηφιότητες για βραβείο όσκαρ, και κέρδισε το όσκαρ φωτογραφίας σε έγχρωμη ταινία. Βράβευση: Φωτογραφίας σε έγχρωμη ταινία - Ρόμπερτ ΜπερκςΥποψηφιότητα: Καλλιτεχνικής Διεύθυνσης - Χαλ Περέιρα, Τζόζεφ ΜακΜίλαν Τζόνσον, Σάμιουελ Κρόουμερ και Άρθουρ Κραμς Κοστουμιών - Ίντιθ Χεντ Η ταινία στο imdb Η ταινία στο cine.gr
NGC 4372

Το NGC 4372 ή Caldwell 108 είναι σφαιρωτό σμήνος κλάσης XII στον αστερισμό Μυία. Έχει φαινόμενο μέγεθος 9,85 και απέχει 18.900 έτη φωτός από την Γη. Το ανακάλυψε ο αστρονόμος Τζέιμς Ντάνλοπ (James Dunlop) στις 30 Απριλίου 1826.

 Δεδομένα για το NGC 4372 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 4372 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 4372 στο Wikimedia Commons
Λευκή ελάτη

Η λευκή ελάτη (Abies alba, Ελάτη η λευκή, syn. A. pectinata) είναι ένα από τα τρία είδη ελάτης που συναντώνται στην Ελλάδα. Ονομάζεται έτσι λόγω του γκριζόλευκου χρώματος τού κορμού της.

 Φτάνει σε ύψος τα 30 με 50 μέτρα, μερικές φορές μέχρι και 60 μέτρα, ενώ στην ηλικία μπορεί να φτάσει τα 500 με 600 χρόνια. Η κόμη έχει σχήμα άλλοτε ψηλό και λιγνό που συναντάται στην νότια Ευρώπη, και άλλοτε πυραμιδοειδές στις περιοχές των Άλπεων. Τα κλαδιά του λευκού έλατου έχουν χρώμα γκριζοκίτρινο με αραιές μικρές σκουροπράσινες βελόνες. Όταν το δέντρο είναι ακόμα μικρό, τα φρέσκα κλαριά έχουν γυαλιστερή ελαφρά γκριζωπή απόχρωση. Τα κλαδιά στην κορυφή του δέντρου παρουσιάζουν μια ελαφριά κάμψη προς τα επάνω. Οι βελόνες του έχουν μήκος δύο με τρία εκατοστά και πάχος δύο με τρία χιλιοστά. https://web.archive.org/web/20070928165100/http://www.weisstanne.de/de/index.php
ΑΠΟΝΑ Ανάγυιας

Ο Αθλητικός Πνευματικός Όμιλος Νεολαίας Ανάγυιας ( Α.Π.Ο.Ν.Α.) είναι κυπριακή ποδοσφαιρική ομάδα με έδρα το χωριό Ανάγεια της επαρχίας Λευκωσίας. Ιδρύθηκε το 1956. Χρώματα της ομάδας είναι το πράσινο και το λευκό. Έδρα της ομάδας είναι το Κοινοτικό Στάδιο Ανάγειας-Δευτεράς.

 Το σωματείο Α.Π.Ο.Ν.Α. Ανάγυιας ιδρύθηκε το 1956 από προοδευτικούς κατοίκους του χωριού και είχε σαν σκοπό την πρόοδο και προκοπή της κοινότητας αλλά καταρτίστηκε σε σώμα το 1959. Τα επόμενα χρόνια παρά τους πενιχρούς οικονομικούς πόρους που είχε το σωματείο δεν λύγισε και στα επόμενα χρόνια που πέρασαν το σωματείο είχε να παρουσιάσει ποικιλία ποδοσφαιρικής και καλλιτεχνικής δράσης. Η ποδοσφαιρική ομάδα κατέκτησε μέχρι σήμερα αρκετούς τίτλους της ομοσπονδίας ΠΟΕΛ στον όμιλο της οποίας αγωνίζεται. Κατά την Τουρκική εισβολή στην Κύπρο τον Ιούλιο του 1974, 35 μέλη του Α.Π.Ο.Ν.Α. πήγαν στα πολεμικά μέτωπα για να αποκρούσουν την βάρβαρη εισβολή στην Κύπρο. Οι συνεδριάσεις του Α.Π.Ο.Ν.Α. αρχικά στεγάζονταν σε οικείες συγχωριανών μέχρι το τέλος του 1985 όπου απέκτησε το δικό του ιδιόκτητο οίκημα, το οποίο κτίστηκε με εθελοντική εργασία μελών του σωματείου αλλά και συνεισφορών από φίλους. Εκτός από της ποδοσφαιρικές δραστηριότητες του σωματείου, κύρια δραστηριότητα ήταν και η θεατρική ομάδα του σωματείου που αποσκοπούσε σε απασχόληση μελών, φίλων και χωριανών του σωματείου σε εκδηλώσεις που διοργάνωνε το σωματείο στο ιδιόκτητο οίκημα του. Επίσης το σωματείο διοργάνωνε ετήσιους χορούς για σχεδόν 18 χρόνια που εξελιχτήκαν σε κύριες χοροεσπερίδες που μέσα από αυτές το σωματείο έπαιρνε πολύτιμα έσοδα στα ταμεία του. Η ποδοσφαιρική ομάδα έλαβε αρχικά μέρος σε τουρνουά αλλά σε μεταγενέστερο στάδιο έγινε μέλος της ΠΟΕΛ, που κατέκτησε πρωταθλήματα, κύπελα και ασπίδες. Άξιο αναφοράς είναι ότι η ομάδα στέφτηκε πρωταθλήτρια την χρόνια 2009-2010 στην 2η κατηγορία της ΠΟΕΛ αλλά και κυπελλούχος των πρωταθλητριών ομάδων της ΠΟΕΛ, τόσο στην πρώτη αλλά και στην δεύτερη κατηγορία. Ο Α.Π.Ο.Ν.Α θεωρείται σήμερα μια από της παραδοσιακές ομάδες του αγροτικού ποδοσφαίρου στην Κύπρο. Ο Α.Π.Ο.Ν.Α μέτα από αυτές του της επιτυχίες δεν είχε ποδοσφαιρική ομάδα μέχρι το 2014 όπου πραγματοποίησε ακόμη μια επιτυχία πηρέ το πρωτάθλημα στην 2η κατηγορία της ΠΟΕΛ και ήταν και φιναλίστ στο τελικό κυπέλου με την Αναγέννηση Παλλουριώτισσας. Η σημαντικότερη επιτυχία της ποδοσφαιρικής ομάδας του Α.Π.Ο.Ν.Α. πραγματοποιήθηκε την χρονιά 2017-2018 στην οποία η ομάδα κατέκτησε το πρωτάθλημα της ομοσπονδίας της ΠΟΕΛ και στην συνέχεια κατάφερε να κατακτήσει το πρωτάθλημα πρωταθλητριών ΣΤΟΚ και το πρωτάθλημα ένταξης και έτσι να εξασφαλίσει μια θέση για την επίλεκτη κατηγορία ΣΤΟΚ για την περίοδο 2018-2019.Την περίοδο 2018-19 τερμάτισε στην τρίτη θέση στο πρωτάθλημα της Επίλεκτης κατηγορίας και προβιβάστηκε στην Γ΄ κατηγορία. Πρωτάθλημα Ένταξης ΣΤΟΚ (1): 2018Πρωτάθλημα Πρωταθλητριών ΣΤΟΚ (1): 2018Ασπίδα ΣΤΟΚ (1): 2018Πρωτάθλημα ΠΟΕΛ (1): 2018Κύπελλο ΠΟΕΛ (1): 2005Πρωτάθλημα Β' Κατηγορίας ΠΟΕΛ (3): 2001, 2011, 2016
Οίκος των Ομπρένοβιτς

Ο Οίκος των Ομπρένοβιτς, σερβικά Обрeновић (πληθ. Ομπρενόβιτσι) είναι ένας βασιλικός Οίκος της Σερβίας, που κυβέρνησε το διάστημα 1815-1842 και 1858-1903. Ο αρχηγέτης τους Μίλος συμμετείχε στη Σερβική Εξέγερση (1815-17) εναντίων των Οθωμανών, που οδήγησε στη δημιουργία του πριγκιπάτου της Σερβίας το 1817. Κατά τη διακυβέρνησή τους η Σερβία από πριγκιπάτο αναβαθμίστηκε σε βασίλειο· ωστόσο η αυταρχικότητά τους μείωσε τη δημοτικότητά τους. Τον Μάιο του 1903 στρατιωτικοί έκαναν πραξικόπημα: εισέβαλαν στο ανάκτορο και διαμέλισαν τον Αλέξανδρο της Σερβίας και τη σύζυγό του. Η Εθνοσυνέλευση κάλεσε τον Πέτρο Α΄ από τον Οίκο των Καραγεώργεβιτς. Ο Αλέξανδρος της Σερβίας δεν είχε απογόνους, όμως με το διαμελισμό της Γιουγκοσλαβίας μετά το 1990, απόγονοι του Γιάκοβ, αδελφού του Μίλος, διεκδικούν δικαίωμα στο θρόνο της χώρας. Οι δύο Οίκοι της Σερβίας/Γιουγκοσλαβίας είναι ιθαγενείς της χώρας, ενώ στη Βουλγαρία και τη Ρουμανία βασίλευσαν, μετά την ανεξαρτησία τους από τους Οθωμανούς, μέλη Γερμανικών Οίκων. Το 1842 οι Συνταγματικοί εκθρόνισαν τον Μιχάηλο πρίγκιπα της Σερβίας, που όταν έφευγε ήταν πεπεισμένος ότι θα επιστρέψει και είπε: "ο χρόνος και το δίκαιό μου δεν θα πεθάνουν" και πράγματι έπειτα από 18 έτη επέστρεψε. Η φράση του αποτελεί το ρητό στο κάτω μέρος του οικοσήμου των Ομπρένοβιτς.

 Μίλος πρίγκιπας της Σερβίας (1817-39, 1858-60). Παραιτήθηκε. Μίλαν Β΄ πρίγκιπας της Σερβίας (1839). Κυβέρνησε για 26 ημέρες. Μιχάηλο πρίγκιπας της Σερβίας (1839-42, 60-68). Την 1η φορά εκτοπίστηκε από Συνταγματικούς, τη 2η δολοφονήθηκε από άτομα που διαμαρτυρόταν για την απολυταρχικότητά του. Μίλαν Γ΄ πρίγκιπας (1868-82), μετά βασιλιάς της Σερβίας (1882-89). Παραιτήθηκε. Αλέξανδρος Α΄ βασιλιάς της Σερβίας (1889-1903). Δολοφονήθηκε βάναυσα με τη σύζυγό του. Άλλος τρόπος αρίθμησης είναι να αριθμούνται οι τέσσερις πρίγκιπες της Σερβίας ως εξής: Ο Μίλος ως Μίλος Ομπρένοβιτς Α΄, ο Μίλαν Β΄ ως Μίλαν Ομπρένοβιτς Β΄, ο Μιχάηλο ως Μιχάηλο Ομπρένοβιτς Γ΄ και ο Μίλαν Γ΄ ως Μίλαν Ομπρένοβιτς Δ΄. Ο Αλέξανδρος Α΄ Ομπρένοβιτς της Σερβίας είναι διαφορετικός από τον Αλέξανδρο Α΄ Καραγεώργιεβιτς της Γιουγκοσλαβίας. Γιεβρέμ Ομπρένοβιτς. Μίλαν Ομπρένοβιτς. Ελένη-Μαρία Καταργίου, κόρη του Κωνσταντίνου Κατάργη, σύζυγος τού Μίλος Ομπρένοβιτς και ερωμένη τού Αλεξάνδρου-Ιωάννη Κούζα πρίγκιπα της Βλαχίας & Μολδαβίας και ηγεμόνα της Ρουμανίας. Μητέρα τού Μίλαν Γ΄ της Σερβίας και τού (νόθου) Αλεξάνδρου Κούζα. Ναταλία Κέσκο κόρη του Ιοάν Κέσκου (γιού της Ναταλίας Μπαλς) και της Πουλχερίας Στούρτζα και σύζυγος τού Μίλαν Γ΄ της Σερβίας. Άνκα Ομπρένοβιτς, κόρη του Γιεβρέμ, εξαδέλφη του Μιχάηλο πρίγκιπα της Σερβίας και μητέρα της Αικατερίνης Κωνσταντίνοβιτς, ερωμένης τού Μιχάηλο. Γεώργιος Ομπρένοβιτς νόθος γιος τού Μίλαν Γ΄ της Σερβίας.. Πολυμέσα σχετικά με το θέμα Obrenović dynasty στο Wikimedia Commons
Γιοάν Μπουσκέτς

Ο Γιοάν Μπουσκέτς (ισπανικά: Joan Busquets, γενν. 1946) είναι διεθνώς αναγνωρισμένος Ισπανός αρχιτέκτονας και πολεοδόμος. Κατέχει έδρες στο Πολυτεχνείο της Καταλονίας και το Harvard Graduate School of Design. Η εταιρία του BAU - Β Arquitectura i Urbanisme SL- έχει την έδρα της στη Βαρκελώνη. Τού απονεμήθηκε το 2011 το Βραβείο Erasmus, «της εξαιρετικής συμβολής ατόμου στον ευρωπαϊκό πολιτισμό, κοινωνία ή κοινωνική επιστήμη», για το εντυπωσιακό και πολυδιάστατο έργο του στον τομέα του πολεοδομικού σχεδιασμού».

 Ο Μπουσκέτς γεννήθηκε το 1946 στο Ελ Πρατ δε Λομπρεγάτ, προάστιο της Βαρκελώνης. Το 1969 αποφοίτησε από τη Σχολή Αρχιτεκτονικής του Escola Tecnica Superior d'Arquitectura de Barcelona (ETSAB), του Πολυτεχνείου της Καταλονίας. Ο Μπουσκέτς ήταν καθηγητής πολεοδομίας της Σχολής Αρχιτεκτόνων στο Πολυτεχνείο της Βαρκελώνης από το 1979 μέχρι το 2002. Από το 2002 υπήρξε καθηγητής στο Harvard Graduate School of Design και κατέχει την έδρα του καθηγητή της Πρακτικής της Πολεοδομίας και του Σχεδιασμού. Επιπλέον, είναι επισκέπτης καθηγητής σε διάφορα πανεπιστήμια. Επίσης, ήταν επικεφαλής του Τμήματος Προγραμματισμού του Δήμου της Βαρκελώνης μεταξύ του 1983 και του 1989 και κατά τη διάρκεια των προετοιμασιών για τους Ολυμπιακούς Αγώνες το 1992. Επιλογή έργων του Μπουσκέτς: Ρυθμιστικό σχέδιο για την πόλη Α Κορούνια, Ισπανία, 2008 Grotius, Χάγη, 1992–2005 Forum Visue, Βιζέου, Πορτογαλία, 2003–2005 Οικιστικό σύμπλεγμα Maquinista και τετράγωνο H1-MAQ, Βαρκελώνη, 1998-2002 Κοινοτικό κέντρο και Τετράγωνο Ε, Νεσελάντε, Ρότερνταμ, 2002 Ρυθμιστικό σχέδιο για το Χέλμοντ, 2005 Ρυθμιστικό σχέδιο για την πόλη Ντελφτ, 1999 - συνεχίζεται Έκθεση της Βαρκελώνης - Pedrosa L'Hospitalet de Llobregat, Ισπανία, 1992–1996 Ρυθμιστικό σχέδιο για την Τουλούζ, 2012-2017 1992: Barcelona: Evolución urbanística de una ciudad compacta, ISBN 978-8476284582 1994: Barcelona, ISBN 978-8471005366 1999: La urbanización marginal, ISBN 978-8483013250 2008: Ciutat Vella de Barcelona: Un Passat amb futur, ISBN 978-8476095669 Επιλογή βραβείων και διακρίσεων: Βραβείο Erasmus, 2011 Η αρχαία σφραγίδα της πόλης του Τρέντο, 2008 The Catedra Lluis Barragán, TECM. Γουαδαλαχάρα Μεξικό, 2007 ICSS Price for building the Chiado in Lisbon, 2001 Premio Gubbio, Ευρωπαϊκό Βραβείο, 2000 Εθνικό Βραβείο 1996 για τον ανασχεδιασμό του Τολέδο, 1996 Ισπανικό Εθνικό Βραβείο Πολεοδομίας για το ρυθμιστικό σχέδιο της Λερίδα, 1985 Ισπανικό Εθνικό Βραβείο Πολεοδομίας για τον αστικό σχεδιαμσό του Σαντ Γιοζέπ, Βαρκελώνη, 1981 Bureau BAU Laboratori d'Urbanisme de Barcelona
Βροχόμετρο

Το βροχόμετρο είναι ένα από τα επίγεια μετεωρολογικά όργανα για την μέτρηση του ύψους της βροχής. Ίσως το πρώτο μετεωρολογικό στοιχείο που φαίνεται να μετρήθηκε, όπως βεβαιώνεται και από την ιστορία, ήταν το ύψος της βροχής, εκ του γεγονότος ότι δεν χρειάζεται τίποτα περισσότερο από ένα δοχείο περισυλλογής και ένας βαθμομετρικός κανόνας.

 Το πότε ακριβώς χρησιμοποιήθηκε το πρώτο βροχόμετρο είναι άγνωστο. Κατά την αρχαιότητα οι Έλληνες φέρονται να κρατούσαν σημειώσεις βροχοπτώσεων από τον 5ο αιώνα π.Χ. Στα θρησκευτικά βιβλία των Εβραίων αναφέρεται πως στην Παλαιστίνη μετρούσαν την βροχή από τον 1ο αιώνα μ.Χ. Στη μακρινή Κορέα χρησιμοποιούσαν μπρούτζινα δοχεία για την μέτρηση της βροχής, πιθανώς λαμβάνοντας υπ' όψη και τον ήχο. Σήμερα όλοι οι μετεωρολογικοί σταθμοί χρησιμοποιούν συνήθως το δεκαπλασιαστικό βροχόμετρο για την μέτρηση του ύψους της βροχής. Το δεκαπλασιαστικό βροχόμετρο αποτελείται από ένα μεταλλικό κωνικό δοχείο που το άνω μέρος του απολήγει σε κυλινδρικό δακτύλιο με χείλη τελείως κυκλικά και λεπτά. Το κωνικό αυτό δοχείο στο κάτω άκρο του καταλήγει σε κυλινδρικό μεταλλικό σωλήνα που συγκοινωνεί με ένα γυάλινο σωλήνα που φέρεται τοποθετημένος παράλληλα προς αυτόν τον μεταλλικό σωλήνα. Η κυκλική επιφάνεια του στομίου δηλαδή αυτή που ορίζεται από τα λεπτά χείλη του άνω μέρους του κυλινδρικού δακτυλίου είναι δεκαπλάσια του αθροίσματος των επιφανειών των κάθετων τομών (ως προς το διάμηκες) του μεταλλικού και του γυάλινου σωλήνα, εξ ου και ο χαρακτηρισμός του οργάνου «δεκαπλασιαστικό». Συνεπώς το ύψος του νερού από την βροχόπτωση στο γυάλινο σωλήνα είναι 10πλάσιο εκείνου που έπεσε πραγματικά στην επιφάνεια της Γης κατά την διάρκεια κάποιας βροχόπτωσης. Κατά μήκος του γυάλινου σωλήνα υφίσταται κλίμακα σε εκατοστά και χιλιοστά του μέτρου, τα οποία και παριστούν χιλιοστά και δέκατα του χιλιοστού του μέτρου αντίστοιχα του πραγματικού ύψους της βροχής σε κάποια βροχόπτωση. Επειδή το ίδιο αυτό το όργανο χρησιμοποιείται και για στερεά υδάτινα κατακρημνίσματα, όπως είναι το χιόνι και το χαλάζι, λαμβάνει την ονομασία χιονόμετρο ή χαλαζόμετρο, με την διαφορά ότι γι' αυτές τις μετρήσεις λιώνουμε το χιόνι ή το χαλάζι και μετράμε το ύψος του νερού στο βροχόμετρο. Κατά μέσο όρο, έτσι εμπειρικά ένα εκατοστόμετρο χιονιού αντιστοιχεί με ένα χιλιοστόμετρο βροχής. Η αναλογία όμως αυτή δεν είναι απόλυτη εκ του γεγονότος ότι το χιόνι μπορεί να ποικίλλει στο βαθμό που είναι συμπιεσμένο, ισχύει περισσότερο σ' εκείνες τις περιπτώσεις μικρού σχετικά στρώματος χιονόπτωσης. Επειδή τα βροχόμετρα μετρούν μόνο το ύψος της βροχής, αν απαιτούνται (ζητούνται) και άλλα βροχομετρικά στοιχεία (π.χ. διάρκεια, ένταση κλπ.) τότε χρησιμοποιούνται οι βροχογράφοι. Βροχή Βροχογράφος
Αντουάν-Φρανσουά ντε Φουρκρουά

Ο Αντουάν-Φρανσουά ντε Φουρκρουά (Antoine François Fourcroy, 15 Ιουνίου 1755 – 16 Δεκεμβρίου 1809) ήταν Γάλλος χημικός, σύγχρονος του Αντουάν Λωράν Λαβουαζιέ. Ο Φουρκρουά συνεργάσθηκε με τους Λαβουαζιέ, Γκιτόν ντε Μορβώ και Κλωντ Λουί Μπερτολέ στο σύγγραμμα Méthode de nomenclature chimique, που βοήθησε να προτυποποιηθεί η χημική ονοματολογία.

 Ο Φουρκρουά γεννήθηκε στο Παρίσι και ήταν γιος φαρμακοποιού, ο οποίος εργαζόταν στην υπηρεσία του Δούκα της Ορλεάνης. Ακολουθώντας τη συμβουλή του ανατόμου Φελίξ Βικ Νταζίρ (1748-1794), ο Αντουάν-Φρανσουά ξεκίνησε σπουδές ιατρικής και, μετά από πολλές οικονομικές δυσκολίες, πήρε τελικώς το πτυχίο του ιατρού το 1780. Δίδαξε ωστόσο χημεία από το 1783 μέχρι το 1787 στην Κτηνιατρική Σχολή του Αλφόρ. Η προσοχή του Φουρκρουά στράφηκε στη χημεία εξαιτίας του Ζαν-Μπατίστ-Μισέλ Μπυκέ (J.B.M. Bucquet, 1746-1780), καθηγητή της χημείας στην Ιατρική Σχολή του Πανεπιστημίου των Παρισίων. Το 1784 ο Φουρκρουά επιλέχθηκε να διαδεχθεί τον θανόντα Πιερ Μακέ ως λέκτορας της Χημείας στο Κολέγιο του Βοτανικού Κήπου των Παρισίων, όπου οι διαλέξεις του προσέλκυαν πολύ κόσμο.
Ανεξάρτητοι Δημοκρατικοί Βουλευτές

Οι Ανεξάρτητοι Δημοκρατικοί Βουλευτές ήταν κοινοβουλευτική ομάδα της Βουλής των Ελλήνων, η οποία δημιουργήθηκε στις 23 Νοεμβρίου 2013 και υπήρξε η όγδοη κοινοβουλευτική ομάδα της Βουλής, μέχρι τη διάλυσή της, στις 31 Δεκεμβρίου 2014. Είχε δημιουργηθεί από ανεξάρτητους βουλευτές οι οποίοι προέρχονταν από τη Νέα Δημοκρατία, το ΣΥ.ΡΙΖ.Α., το ΠΑ.ΣΟ.Κ., τους ΑΝ.ΕΛ. και την ΔΗΜ.ΑΡ.

 Η Κοινοβουλευτική Ομάδα «Ανεξάρτητοι Δημοκρατικοί Βουλευτές» συγκροτήθηκε στις 21 Νοεμβρίου 2013 από έντεκα ανεξάρτητους βουλευτές (Παραστατίδης, Λοβέρδος, Αηδόνης, Ανδρουλάκης, Βουδούρης, Μουτσινάς, Νικολόπουλος, Κασαπίδης, Κουράκος, Μπόλαρης, Σταυρογιάννης). Οι βουλευτές, αν και προέρχονταν από διαφορετικά πολιτικά κόμματα, ίδρυσαν την Κοινοβουλευτική Ομάδα προκειμένου να απολαμβάνουν και αυτοί τα προνόμια των υπόλοιπων βουλευτών, δηλαδή τον χρόνο ομιλίας και την παροχή γραφείων στη Βουλή. Πρόεδρος της ομάδας τέθηκε ο Θεόδωρος Παραστατίδης.Μέσα στους επόμενους μήνες, προσχώρησαν στην κοινοβουλευτική ομάδα και άλλοι ανεξάρτητοι βουλευτές (Νταβρής, Τατσόπουλος, Τζάκρη, Γιοβανόπουλος, Γιαταγάνα, Καπερνάρος, Μακρή, Μελάς), οι οποίοι ανεξαρτητοποιήθηκαν ή διαγράφτηκαν από τις κοινοβουλευτικές ομάδες στις οποίες ανήκαν. Το Μάρτιο του 2014 την προεδρία της Κ.Ο. ανέλαβε ο Νίκος Σταυρογιάννης. Ωστόσο, τον Αύγουστο του ίδιου χρόνου παραιτήθηκε του βουλευτικού του αξιώματος προκειμένου να αναλάβει Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης, ενώ πρόεδρος της Κ.Ο. ορίστηκε ο Πάρις Μουτσινάς. Επιπλέον, τον ίδιο μήνα, ο Ανδρέας Λοβέρδος επέστρεψε στην κοινοβουλευτική ομάδα του ΠΑ.ΣΟ.Κ., ενώ τον Οκτώβριο, ο Νίκος Νικολόπουλος εντάχθηκε στους ΑΝ.ΕΛ.. Κατά τη διάλυση της Βουλής της ΙΕ΄ Κοινοβουλευτικής Περιόδου, στις 31 Δεκεμβρίου 2014, η Κοινοβουλευτική Ομάδα των Ανεξαρτήτων Δημοκρατικών Βουλευτών αποτελούνταν από τα παρακάτω μέλη: Βουλή των Ελλήνων - Ανεξάρτητοι Δημοκρατικοί Βουλευτές
Λεύκιος Μούσιος Αιμιλιανός

Ο Λεύκιος Μούσιος Αιμιλιανός ο λεγόμενος Αιγύπτιος, λατιν.: Lucius Mussius Aemilianus signo Aegippius (απεβ. το 261 ή 262) κατείχε μια σειρά από στρατιωτικές και πολιτικές θέσεις κατά τα μέσα του τρίτου αι. Είναι περισσότερο γνωστός ως Ρωμαίος σφετεριστής κατά τη διάρκεια της βασιλείας του Γαλλιηνού.

 Οι πηγές γι' αυτόν τον αυτοκράτορα περιλαμβάνουν τον Eυσέβιο, Eκκλησιαστική Ιστορία 7.11. Eπιτομή περί των Καισάρων, 32.4; Ιστορία των Αυγούστων, "Γαλλιηνός" 4.1-2, 5.6, 9.1; "Τριάκοντα Τύραννοι" 22.1-8, καθώς και αρκετοί πάπυροι και μία επιγραφή. Ο Μ. Αιμιλιανός πιθανότατα ήταν ιταλικής καταγωγής. Η σταδιοδρομία του στην αυτοκρατορική υπηρεσία τεκμηριώνεται μέχρι τις 18 Μαΐου 247 από μία επιγραφή, που ανακτήθηκε στο Φιουμιτσίνο. Οι θέσεις που κράτησε μέχρι εκείνη την ημερομηνία περιλαμβάνουν: έπαρχος οχημάτων των τριών Γαλατιών (praefectus vehiculorum trium provinciarum Galliarum), επιμελητής του Πηλουσίου Αλεξανδρείας (procurator Alexandreae Pelus) και μια τρίτη θέση, αυτή τού επιμελητή των λιμένων των δύο Οστιών (procurator portus utriusque Ostiae). Ο Βαλεριανός τον διόρισε έπαρχο (praefectus) της Ρωμαϊκής Αιγύπτου, μία θέση που κατείχε πιθανώς από το 256 έως το 261. Ενώ το πρωταρχικό μέλημα τού κυβερνήτη της Αιγύπτου ήταν να διαφυλάξει τη συγκομιδή και την παράδοση των σιτηρών στον πληθυσμό της Ρώμης, είχε και άλλες ευθύνες, που περιελάμβαναν την επανέναρξη τού διωγμού των Χριστιανών, που είχαν ξεκινήσει από τον προκάτοχό του Αυρήλιο Άπιο Σαβίνο. Ο Ευσέβιος διατηρεί μία επιστολή τού επισκόπου Αλεξανδρείας Διονυσίου, όπου ο επίσκοπος τεκμηριώνει τη δίκη του ενώπιον τού Μούσιου Αιμιλιανού για την ομολογία τού Χριστιανισμού, για την οποία εξορίστηκε στον Κέφρο στην έρημο της Λιβύης. Ένας σωζόμενος πάπυρος, με ημερομηνία 259/260, έχει αναγνωριστεί ως ανεξάρτητος μάρτυρας αυτής της δίκης. Υποστήριξε την εξέγερση των Μακριανών κατά του Γαλλιηνού (260-261). Όταν οι Μακριανοί ηττήθηκαν, ο Μούσιος Αιμιλιανός αυτοανακηρύχτηκε αυτοκράτορας. Ο Γαλλιηνός έστειλε τον στρατηγό του Αυρήλιο Θεόδοτο στην Αίγυπτο για να αντιμετωπίσει τον Αιμιλιανό. Μετά από σύντομο αγώνα ο Αιμιλιανός ηττήθηκε (πριν από τις 30 Μαρτίου 262), αιχμαλωτίστηκε και αργότερα στραγγαλίστηκε στη φυλακή. Στη συνέχεια, ο Mέμωρ, ένας πιθανός υποστηρικτής, εκτελέστηκε. Σφετεριστές τού Γαλλιηνού "Σφετεριστές στην Αίγυπτο: Mussius Aemilianus and Memor", στο Körner, Christian, "Usurpers under Gallienus", Ιστότοπος De Imperatoribus Romanis John R. Martindale, "Prosopography of the Later Roman Empire: Addenda et Corrigenda to Volume I", Historia: Zeitschrift für Alte Geschichte, 23 (1974), σσ. 246-252
Ααρόν Λεγιά Ιζεκά

Ο Ααρόν Λεγιά Ιζεκά (γεννημένος στις 15 Νοεμβρίου 1997) είναι Βέλγος ποδοσφαιριστής, ο οποίος αγωνίζεται ως επιθετικός για λογαριασμό της Άντερλεχτ στην Προ Λιγκ Βελγίου. Είναι, επίσης, κονγκολέζικης εθνικότητας.

 Ο Λεγιά Ιζεκά αναδείχτηκε ποδοσφαιρικά στα τμήματα υποδομής της Άντερλεχτ. Πραγματοποίησε το επίσημο ντεμπούτο του με την πρώτη ομάδα του συλλόγου στις 3 Δεκεμβρίου 2014, σε αναμέτρηση για το Κύπελλο Βελγίου με αντίπαλο την ΚΡΚ Μέχελεν, στην διάρκεια της οποίας εισήλθε στον αγωνιστικό χώρο ως αλλαγή στην θέση του Σιριάκ, έπειτα από 75 λεπτά παιχνιδιού, σε μία εντός έδρας νίκη της ομάδας του με σκορ 4–1. Ο Λεγιά Ιζεκά είναι αδερφός του ποδοσφαιριστή Μισί Μπατσουαγί, οποίος αγωνίζεται για λογαριασμό της Τσελσι στη γαλλική Λιγκ . (Αγγλικά) Προφίλ Ααρόν Λεγιά Ιζεκά στο Soccerway
Alfa Romeo 75

Η Alfa Romeo 75 (εσωτερικός κωδικός: Tipo 161) ήταν ένα μεσαίο σεντάν αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Μάιο του 1985 έως τον Δεκέμβριο του 1992. Αντικατέστησε την Alfa Romeo Giulietta και αντικαταστάθηκε τον Ιανουάριο του 1992 από την Alfa Romeo 155. Συνολικά κατασκευάστηκαν 386.767 αντίτυπα της 75 στα 7,5 έτη παραγωγής της. Τα έτη μεταξύ 1986 και 1989, η 75 διατέθηκε επίσημα και στις Ηνωμένες Πολιτείες, όπου κυκλοφόρησε ως Alfa Romeo Milano.

 Το μοντέλο παρουσιάστηκε στις 11 Μαΐου 1985, στα πλαίσια του εορτασμού της 75-ης επετείου της Alfa Romeo, από την οποία και πήρε το όνομά του, και μπήκε τον ίδιο μήνα στη μαζική παραγωγή. Ιστορικά, η 75 υπήρξε το τελευταίο μοντέλο που κυκλοφόρησε στην αγορά πριν την εξαγορά της Alfa Romeo από την FIAT το 1986 - αν και ενίοτε αναφέρεται λανθασμένα η Alfa Romeo 164, η οποία ήταν το τελευταίο μοντέλο που εξελίχθηκε πριν την εξαγορά, πλην όμως κυκλοφόρησε στα τέλη του 1987. Miti da guidare-Vol. 1: Alfa Romeo 75, Marco Codazzi e Davide Franchi, Edisport. Settembre 2012. Ιστορία της Alfa Romeo 75 «The 75» by www.alfaromeo75.it www.alfamilano.com UK based but worldwide forum for 75 owners
Μεταβολή στα χειρότερα

Μεταβολή επί τα χείρω (λατινικά: reformatio in peius) ή μεταβολή στα χειρότερα είναι νομικός όρος που χρησιμοποιείται κυρίως στο πλαίσιο της αρχής της μη χειροτέρευσης της θέσης του κατηγορουμένου.

 Σύμφωνα με την αρχή της μη χειροτέρευσης της θέσης του κατηγορουμένου, το δικαστήριο του ενδίκου μέσου (κατά βάση το Εφετείο) που κρίνει έφεση του καταδικασθέντος ή υπέρ του καταδικασθέντος δεν μπορεί να καταστήσει χειρότερη τη θέση του ούτε και να ανακαλέσει ευεργετήματα που χορηγήθηκαν με την πρωτοβάθμια απόφαση. Στο ελληνικό δίκαιο η αρχή της μη χειροτέρευσης της θέσης του κατηγορουμένου καθιερώνεται στο άρθρο 470 του Κώδικα Ποινικής Δικονομίας: Στην περίπτωση που ασκήθηκε ένδικο μέσο εναντίον καταδικαστικής απόφα­σης από εκείνον που καταδικάστηκε ή υπέρ αυτού, δεν μπορεί να γίνει χειρότερη η θέση του ούτε να ανακληθούν τα ευεργετήματα που δόθηκαν με την απόφαση που προ­σβάλλεται. Δεν εμποδίζεται όμως η επιβολή παρεπόμενης ποινής, που από παραδρομή δεν επιβλήθηκε, αν και σύμφωνα με το νόμο έπρεπε υποχρεωτικά να επιβλη­θεί, ή η επιβολή μέτρου ασφάλειας προβλεπόμενου από τον ποινικό κώδικα. Αδάμ Χ. Παπαδαμάκης, Ποινική Δικονομία: Η δομή της ποινικής δίκης, 7η έκδοση αναθεωρημένη και επαυξημένη, εκδ. Σάκκουλα, Αθήνα-Θεσσαλονίκη, 2017.
Δημήτριος Δ. Μιαούλης

Ο Δημήτριος Δ. Μιαούλης (1836-1899) ήταν γιος του Δημητρίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

 Γεννήθηκε στην Ύδρα το 1836 λίγο μετά τον θάνατο του πατέρα του. Λόγω της μεγάλης μόρφωσης που έλαβε υπήρξε προσφιλής του Βασιλέως Γεωργίου Α' ο οποίος τον διατηρούσε κυβερνήτη της τροχήλατης θαλαμηγού του "ΑΜΦΙΤΡΙΤΗ". Προάχθηκε στο βαθμό του Πλοιάρχου το 1890. Άφησε ονομαστική εποχή ως Διοικητής της Σχολής Ναυτικών Δοκίμων από το 1892 μέχρι του θανάτου του το 1899. "Νεώτερον Εγκυκλοπαιδικόν Λεξικόν Ηλίου" τομ.13ος, σελ.546. Δημήτριος Μιαούλης βιογραφικά στοιχεία από το Ινστιτούτο Νεοελληνικών Ερευνών
A Simple Song

Το A Simple Song είναι τραγούδι του χαρντ ροκ συγκροτήματος Deep Purple, το εναρκτήριο κομμάτι του δίσκου "Now What?!", ο οποίος κυκλοφόρησε στις 26 Απριλίου 2013 από την "Ear Music".Το συγκεκριμένο τραγούδι δεν εκτελέστηκε ζωντανά από τους Deep Purple κατά την περιοδεία για την προώθηση του άλμπουμ.

 Σύμφωνα με τον Στηβ Μορς, η δημιουργία του τραγουδιού ξεκίνησε όταν ο μπασίστας των Deep Purple, Ρότζερ Γκλόβερ έπαιξε το ριφ του κομματιού στο μπάσο του. Μετά την εξέλιξη της μελωδίας από τον Μορς, ο Ίαν Γκίλαν αποφάσισε πώς θα είναι η στιχουργική του κομματιού, η δομή του οποίου ταιριάζει στον τίτλο του, αφού είναι ένα απλό κομμάτι χωρίς περίπλοκα περάσματα και με μικρό σόλο κιθάρας. Το "A Simple Song" ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής: Ίαν Γκίλαν - φωνητικά Στηβ Μορς - κιθάρα Ντον Έρεϊ - πλήκτρα Ρότζερ Γκλόβερ - μπάσο Ίαν Πέις - τύμπανα Now What?!, 2013, CD Booklet Στίχοι A Simple Song Αρχειοθετήθηκε 2014-08-18 στο Wayback Machine. Deep Purple A Simple Song 2013 Chords - Chordify Deep Purple A Simple Song 2013- Youtube
Αρωματοποιός

Ο αρωματοποιός είναι ο άνθρωπος που ειδικεύεται στην κατασκευή αρώματος, γνωστός και ως μύτη λόγω της λεπτής αίσθησης της όσφρησης και την ικανότητα του στην παραγωγή οσφρητικών συνθέσεων. Ο αρωματοποιός είναι καλλιτέχνης, που έχει εκπαιδευτεί σε βάθος σχετικά με τις έννοιες της αισθητικής του αρώματος.

 Οι περισσότεροι αρωματοποιοί του παρελθόντος δεν έχουν επαγγελματική κατάρτιση στην τέχνη της αρωματοποιίας, ενώ πολλοί έμαθαν την τέχνη ως μαθητευόμενοι διαφόρων αρωματοποιών ή χημικών. Η άμεση είσοδος στο επάγγελμα είναι σπάνια και αυτοί που το κάνουν συνήθως το καταφέρνουν μέσω των οικογενειακών επαφών. Τέτοια προγράμματα μαθητείας διαρκούν περίπου 3 χρόνια.
Περιβάλλον

Ο όρος περιβάλλον αναφέρεται σε οτιδήποτε περιβάλλει κάποιο αντικείμενο. Έτσι το περιβάλλον ενός έμβιου οργανισμού είναι η κοντινή ή μακρινή σε αυτόν περιοχή, που ασκεί άμεσα επιρροή στον ίδιο και στις συνθήκες διαβίωσής του. Στις θετικές και φυσικές επιστήμες, καθώς και στις επιστήμες μηχανικών, ένα σύστημα είναι το τμήμα του κόσμου που μελετάται και περιβάλλον είναι οτιδήποτε έξω από τα όρια αυτού. Μεταξύ του συστήματος και του περιβάλλοντος μπορούν να υπάρχουν αλληλεπιδράσεις και ανταλλαγές ύλης, ενέργειας ή πληροφορίας. Σε σχέση με τον άνθρωπο, μπορεί να διακρίνει κανείς μεταξύ άλλων: το κοινωνικό περιβάλλον το φυσικό περιβάλλον το περιβάλλον, με οικολογική σημασία το ψηφιακό περιβάλλον

 Στη Βιολογία και τις Περιβαλλοντικές επιστήμες, το περιβάλλον μπορεί να καθοριστεί σαν ενα σύνολο κλιματικών, βιοτικών, κοινωνικών και εδαφικών παραγόντων που δρουν σε έναν οργανισμό και καθορίζουν την ανάπτυξη και την επιβίωση του. Έτσι, περιλαμβάνει οτιδήποτε μπορεί να επηρεάσει άμεσα τον μεταβολισμό ή τη συμπεριφορά των ζωντανών οργανισμών ή ειδών, όπως το φως, ο αέρας, το νερό, το έδαφος και άλλοι παράγοντες. Δείτε επίσης το άρθρο για το φυσικό περιβάλλον και τη φυσική επιλογή.Στην αρχιτεκτονική, την εργονομία και την ασφάλεια στην εργασία, περιβάλλον είναι το σύνολο των χαρακτηριστικών ενός δωματίου ή κτιρίου που επηρεάζουν την ποιότητα ζωής και την αποδοτικότητα, περιλαμβανομένων των διαστάσεων και της διαρρύθμισης των χώρων διαβίωσης και της επίπλωσης, του φωτισμού, του αερισμού, της θερμοκρασίας, του θορύβου κλπ. Επίσης μπορεί να αναφέρεται στο σύνολο των δομικών κατασκευών. Δείτε επίσης το άρθρο για το δομημένο περιβάλλον.Στην ψυχολογία, περιβαλλοντισμός είναι η θεωρία ότι το περιβάλλον (με τη γενική και κοινωνική έννοια) παίζει μεγαλύτερο ρόλο από την κληρονομικότητα καθορίζοντας την ανάπτυξη ενός ατόμου. Συγκεκριμένα, το περιβάλλον είναι ένας σημαντικός παράγοντας πολλών ψυχολογικών θεωριών.Στην τέχνη, το περιβάλλον αποτελεί κινητήριο μοχλό και μούσα εμπνέοντας τους ζωγράφους ή τους ποιητές. Σε όλες τις μορφές της Τέχνης αποτελεί έμπνευση και οι Καλές Τέχνες φανερώνουν την επιρροή οπού άσκησε σε όλους τους καλλιτέχνες με όποιο είδος Τέχνης κι αν ασχολούνται. Ο άνθρωπος μέσα στο περιβάλλον δημιουργεί Μουσική, Ζωγραφική, Ποίηση, Γλυπτική, χορό, τραγούδι, θέατρο, αλλά και όλες οι μορφές τέχνης έχουν άμεση έμπνευση από το περιβάλλον.
Θάνατος και κρατική κηδεία του Βλαντίμιρ Λένιν

Στις 21 Ιανουαρίου 1924 και ώρα 18:50 ΩΑΕ, ο Βλαδίμηρος Λένιν, ηγέτης της Οκτωβριανής Επανάστασης και ο πρώτος ηγέτης και ιδρυτής της Σοβιετικής Ένωσης, απεβίωσε στο Γκόρκι, σε ηλικία 53 ετών, αφού πρώτα έπεσε στο κώμα. Η πρώτη επίσημη αιτία θανάτου που καταγράφθηκε, αφορούσε ανίατη ασθένια στα αιμοφόρα αγγεία. Στον Λένιν, έγινε, φυσικά, κρατική κηδεία και η σορός του μεταφέρθηκε στο νεόκτιστο μαυσωλείο στις 27 Ιανουαρίου. Είχε συσταθεί ομάδα στην Κεντρική Επιτροπή, για να κανονίσει τα περί κηδείας του.

 Στις 23 Ιανουαρίου, το φέρετρο με τη σορό του μεταφέρθηκε στη Μόσχα, στον Οίκο των Σωματείων, παραμένοντας εκεί τρεις ημέρες, όπου εκτέθηκε. Στις 27 Ιανουαρίου, η σορός του μεταφέρθηκε στην Κόκκινη Πλατεία, με συνοδεία εμβατηρίων. Το πλήθος που παρευρέθηκε εκεί, άκουσε μια σειρά από ομιλίες των Μιχαήλ Καλίνιν, Γκριγκόρι Ζινόβιεφ και Ιωσήφ Στάλιν, αλλά όχι του Λέων Τρότσκι, ο οποίος ανάρρωνε ευρισκόμενος κάπου στην περιοχή του Καυκάσου. Ο Τρότσκι, ωστόσο θα ισχυριστεί αργότερα, ότι ο Στάλιν του είχε δώσει λανθασμένη ημερομηνία της κηδείας. Παρόλα αυτά, η σορός του Λένιν, τοποθετήθηκε σε ένα πρόχειρο ξύλινο μαυσολείο, όπου στη θέση του αργότερα έγινε το Μαυσωλείο του Λένιν, το οποίο υπάρχει και σήμερα, δίπλα στο Κρεμλίνο. Την κηδεία παρακολούθησαν χιλιάδες κόσμος, παρά την πολύ χαμηλή θερμοκρασία.Η χήρα, Ναντέζντα Κρούπσκαγια, ήταν αντίθετη με την ιδέα της δημιουργίας ενός μαυσωλείου, αλλά πάραυτα η σορός του ταριχεύθηκε και διατηρήθηκε για μακρόχρονη έκθεση της στο μαυσωλείο της Κόκκινης Πλατείας. Ο διοικητής της Φρουράς της Μόσχας, τοποθέτησε ειδική φρουρά στο μαυσωλείο. Κατά τη διάρκεια της ταρίχευσης, ο εγκέφαλος του αφαιρέθηκε. Το 1925, έγινε εξέταση από ένα ινστιτούτο, αποκαλύπτοντας ότι ο Λένιν, έπασχε από σοβαρή σκλήρυνση. Μετά τη ρωσική κρίση του 1993, η φρουρά διαλύθηκε. Η κρατική χρηματοδότηση για τη συντήρηση του μαυσωλείου σταμάτησε και η λειτουργία του εξασφαλίστηκε από τις δωρεές που έδιναν ιδιώτες και άλλοι φορείς. Το 2018 προτάθηκε, ότι το 2024, μετά από τα 100 χρόνια θανάτου του Λένιν, η σορός του να ενταφιαστεί εξαιτίας των εξόδων που απαιτεί η συντήρηση της σωρού του, και επομένως να τοποθετηθεί στο μαυσωλείο ένα κέρινο ομοίωμα ή κάτι συναφές. Θάνατος και κρατική κηδεία του Ιωσήφ Στάλιν Μαυσωλείο του Λένιν
Τρεις Πύργοι της Γιοκοχάμα

Οι Τρείς Πύργοι της Γιοκοχάμα είναι σύνολο ιστορικών πύργων στο λιμάνι της Γιοκοχάμα, στην Ιαπωνία. Οι τρείς πύργοι έχουν τα ψευδώνυμα Ο Βασιλιάς (ο Ρήγας) , Η Βασίλισσα (Η Ντάμα) και ο Βαλές.

 Οι τρεις πύργοι είναι: Το τελωνείο της Γιοκοχάμα, γνωστό και ως ο Πύργος της Ντάμας, οικοδομήθηκε το 1934 και φέρει τον χαρακτηριστικό πύργο, με θόλο που θυμίζει αυτόν ενός οθωμανικού ναού. Οι κυκλικές γραμμές και καμπύλες του οικοδομήματος, που έρχονται σε αντίθεση με τη γωνιώδη μορφή του νομαρχιακού γραφείου συνέβαλαν στην δημιουργία του ψευδώνυμού του «Ντάμα». Κατά την διάρκεια της νύχτας, και χάρη στον φωτισμό και τον σχεδιασμό του κτηρίου, το τελωνείο της Γιοκοχάμα θυμίζει πραγματικά μια Βασίλισσα. Είναι το δεύτερο γηραιότερο κτήριο νομαρχιακού γραφείου στην Ιαπωνία, και έχει χαρακτηριστεί ως μνημείο ιστορικής κληρονομιάς. Το κτήριο του νομαρχιακού γραφείου της Γιοκοχάμα, γνωστό και ως ο Πύργος του Ρήγα, ανοικοδομήθηκε το 1928 στην θέση του προηγούμενου νομαρχιακού γραφείου, που καταστράφηκε στον Μεγάλο Σεισμό του Καντό , και αποτελεί έκφραση της τεχνοτροπίας της Αρ Ντεκό, που ήταν ιδιαίτερα δημοφιλής στην Ευρώπη την εποχή εκείνη. Το στυλ αυτοκρατορικής κορόνας, και η εξωτερική επένδυση του κτηρίου με τραχιά πλακάκια, επιβεβαιώνουν το ψευδώνυμο «Ρήγας». Την ώρα του ηλιοβασιλέματος, το κτήριο βάφεται με τα χρώματα του δύοντος ήλιου, χαρίζοντας ένα μαγευτικό θέαμα. Επιπλέον, ο πύργος του Ρήγα έχει χρησιμοποιηθεί ως πλατό γυρισμάτων για διάφορες ιαπωνικές σειρές και ταινίες. Το κτήριο, που στεγάζει την αίθουσα αναμνηστικών του λιμανιού της Γιοκοχάμα, οικοδομήθηκε το 1917 σε νεο-αναγεννησιακό στυλ και επενδυμένο εξωτερικά με κόκκινα τούβλα, στέκει ως υπενθύμιση του ένδοξου παρελθόντος της Γιοκοχάμα. Όταν κατά την διάρκεια της νύχτας, η κορυφή του πύργου φωτίζεται, η αντανάκλαση στα κόκκινα τούβλα προσφέρει ένα αξέχαστο θέαμα. Το κτήριο έχει οριστεί ως μνημείο ιστορικής κληρονομιάς. Σύμφωνα με τον τοπικό θρύλο, αν καταφέρεις να βρεθείς σε ένα σημείο από το οποίο μπορείς να δεις και τους τρεις πύργους ταυτόχρονα και κάνεις μία ευχή, η ευχή σου θα πραγματοποιηθεί. Το καλύτερο σημείο, για να έχει κανείς θέα και στους τρείς πύργους, είναι το Ōsanbashi Pier.
Δυτική Μαρί γλώσσα

Η Δυτική Μαρί γλώσσα (δυτική μαρί: Кырык мары йӹлмӹ, μεταγραφή στο λατινικό αλφάβητο: Kyryk mary jÿlmÿ) είναι Ουραλική γλώσσα στενά συνδεδεμένη με την Ανατολική Μάρι. Η Δυτική Μαρί γλώσσα ομιλείται στις επαρχίες Γκορνομαρίσκι, Γιουρίνσκι και Κιλεμάρσκι στη Δημοκρατία της Μαρί Ελ στη Ρωσία. Γράφεται με μια παραλλαγή του Κυριλλικού αλφάβητου, και είναι συνεπίσημη μαζί με την Ανατολική Μάρι και τη Ρωσική γλώσσα στη Δημοκρατία της Μαρί Ελ.

 Το αλφάβητο της γλώσσας είναι ολόιδιο με αυτό της Ρωσικής. Επίσης, περιέχει τα πρόσθετα γράμματα ӓ, ӧ, ӱ και ӹ. Βαλέρι Αλίκοφ Μάρι Юадаров К. Г. Горномарийский язык: (учебное пособие для учителей родного языка, студентов). Γιοσκάρ-Ολά, 1997. Саваткова А. А. Словарь горного наречия марийского языка. Γιοσκάρ-Ολά, 1981. Шорин В. С., Маро-русский словарь горного наречия, Καζάν, 1920. Коведяева, Е. И. "Горномарийский вариант литературного марийского языка", Языки мира: Уральские языки. Μόσχα, 1993: 164-173. Φωτογραφίες της Επαρχίας Γκορνομαρίσκι (Ρωσικά) Λεξικό της Φινλανδικής γλώσσας με τη Δυτική γλώσσα Μάρι Αρχειοθετήθηκε 2018-06-20 στο Wayback Machine.
Παρέμβαση στην κάθοδο

Η παρέμβαση στην κάθοδο (goaltending, γκολτέντινγκ) είναι η παράβαση στο άθλημα της καλαθοσφαίρισης ορισμένων μορφών παρέμβασης στη μπάλα, ενώ αυτή βρίσκεται καθ' οδόν προς το καλάθι. Αυτές περιλαμβάνουν όταν είναι (α) σε πορεία προς τα κάτω, (β) πάνω από το χείλος του καλαθιού και εντός ενός νοητού κύκλου που προέχει πάνω από το χείλος, (γ) δεν αγγίζει το χείλος και (ποικίλλει σε ορισμένα επίπεδα του αθλήματος) αφού έχει ακουμπήσει το ταμπλό και έχει πιθανότητα να μπει μέσα στη στεφάνη. Ο τερματισμός σε αυτό το πλαίσιο ορίζει με αποκλεισμό τι θεωρείται νόμιμη παρεμπόδιση ενός σουτ. Στο μπάσκετ του λυκείου και του NCAA, το γκολτέντινγκ ονομάζεται επίσης όταν ένας παίκτης παρεμποδίζει μία ελεύθερη βολή οποιαδήποτε στιγμή της πτήσης της προς το καλάθι.

 Εάν ο παραβάτης κληθεί για παρεμβολή σε σουτ εντός παιδιάς, η ομάδα που εκτελεί το σουτ λαμβάνει τους πόντους για το σουτ σαν να είχε επιτευχθεί το καλάθι. Η ομάδα που διαπράττει την παράβαση εισέρχεται στη συνέχεια με την μπάλα στη βασική της γραμμή, όπως και αν είχε δεχθεί καλάθι. Στο μπάσκετ του λυκείου και του NCAA, αν το γκολτέντινγκ υποδειχθεί σε ελεύθερη βολή, η ομάδα που εκτελεί τη βολή κερδίζει έναν πόντο και ο παίκτης που παραβαίνει την ποινή εκτελεί τεχνική ποινή.Το goalending συνήθως συγχέεται με τη σχετική παράβαση της παρέμβασης στο καλάθι (επίσης ονομάζεται επιθετικό γκολτέντινγκ), η οποία συμβαίνει κατά τη διάρκεια μιας προσπάθειας για σουτ όταν ένας παίκτης αγγίζει το καλάθι, το στεφάνι ή τη μπάλα όταν αυτή βρίσκεται στο στεφάνι ή ακριβώς πάνω από αυτό[διευκρίνιση που απαιτείται]. Όπως και στο σουτ, η παρεμβολή στο καλάθι, όταν διαπράττεται από την αμυνόμενη ομάδα, έχει ως αποτέλεσμα την κατακύρωση πόντων στην ομάδα που έκανε το σουτ, σαν να είχε πραγματοποιηθεί η προσπάθεια για σουτ. Οι κανόνες της FIBA επιτρέπουν σε έναν αμυνόμενο να σταματήσει κάθε σουτ που βρίσκεται πάνω από τη στεφάνη και η μπάλα είναι σε ανοδική πορεία. Η απαγόρευση του γκολτέντινγκ υιοθετήθηκε από το NCAA το 1944 (και αργότερα από το NBL) ειδικά λόγω του Τζορτς Μάικαν. Πριν από την έλευση του 2,08 μέτρων ύψους Μάικαν, το γκολτέντινγκ δεν είχε αντιμετωπιστεί, επειδή θεωρούνταν φυσικά αδύνατο.Είναι πιθανό το γκολτέντινγκ να καλείται μετά το τέλος της επίθεσης, αν και αυτό είναι πολύ σπάνιο. Σύμφωνα με τους κανόνες του (W)NBA, το παιχνίδι δεν τελειώνει μέχρι να ολοκληρωθεί ένα σουτ που έχει εκτελεστεί πριν από τη λήξη. Την περίοδο 2012-13, ο Ζερμέν Ο' Νιλ κλήθηκε για γκολτέντινγκ έναντι των Χιούστον Ρόκετς μετά τη λήξη του χρόνου και το σουτ τριών πόντων μέτρησε, με αποτέλεσμα ο αγώνας να λήξει με ήττα των Φοίνιξ Σανς, με 101–98.